Mazkur qurilish yuzasidan hukumat yoki Toshkent shahar hokimligi tomonidan hech qanday hujjat chiqarilmagan. Toshkent shahar hokimligi Davlat xavfsizlik xizmati (DXX) oliy o‘quv yurti o‘rniga yangi uylar qurilishi haqida tarqalgan xabarlarni rad etdi. Poytaxt hokimligi bu haqda tegishli izoh bilan chiqdi. Ijtimoiy tarmoqlarda Toshkent shahrining Afrosiyob va Taras Shevchenko ko‘chalari oralig‘ida barpo etilishi ko‘zda tutilgan DXX oliy o‘quv yurti o‘rniga yangi ko‘p qavatli uylarning qurilishi haqida xabarlar tarqalgandi. Bildirilishicha, ushbu xabarlar haqiqatga ziddir. “Mazkur qurilish yuzasidan hukumat yoki Toshkent shahar hokimligi tomonidan hech qanday hujjat chiqarilmagan”, - deyiladi ma’lumotda.